‘સારું તેલ તો આવે છે, પણ ઘણું મોંઘું આવે છે. હવે આ ઉંમરે, કાકા, એવું મોંઘું તેલ વાપરવાની શી જરૂર છે? માથા પર પચાસ વાળ રહ્યા છે પછી શો ફેર પડવાનો છે?’ દુકાનદારે કહ્યું. અલબત્ત, મેં તેલ તો ખરીદ્યું જ. તેલના પૈસા આપવા ઉપરાંત ગ્રાહકને આ રીતે ડિસકરેજ ન કરવા અંગે મેં કેટલીક સલાહો પણ આપી. મેં કહ્યું તે એણે શાંતિથી સાંભળ્યું. જોકે હું બોલી રહ્યો ત્યાં સુધી એને આપવાના પૈસા મારા હાથમાં રાખ્યા હતા એટલે શાંતિથી સાંભળવા સિવાય એનો છૂટકો પણ નહોતો !